A NETFLIX BEMUTATJA
3654. Gyalogos üldözés a PNC Park mellett.
3169 a Stockton Avenue-n. Dél felé tart.
438972. A gyanúsítotton fekete kabát és fekete nadrág van.
Zárják le! Ismétlem, zárják le mind a négy sarkot!
Vettem.
A gyanúsított gyalog menekül. Ismétlem!
Mi a gyanúsított tartózkodási helye?
Látjuk a gyanúsítottat.
Figyelem, 3227! A gyanúsított a PNC Parkban van.
Ismeretlen gyanúsított gyanús hátizsákkal a PNC-ben.
- Háromra! - Felszívódott. Menekül.
A felszínen is vannak embereink? A helyszínen vagyok.
Félre!
Itt a 12-es egység. Megkaptuk a riasztást. Negatív.
Jelenleg nem látjuk a gyanúsítottat.
A gyanúsított a tetőn van. A rendőrök már a nyomában vannak.
Ray!
Jöjjön velem, rendben?
Segíteni akarok.
Vége van.
Csak…
Nem így terveztem.
Ne!
A múlt olyan, mint egy álom.
ÉVEKKEL KORÁBBAN
Vannak emlékek, amik formálnak minket,
és azzá alakítanak, amik vagyunk.
Képek és érzések,
amik megmutatják, hogy jutottunk el idáig.
Még ha a részletek ki is fakulnak idővel.
Tudod, hogy ez mind a tiéd?
Mit nézel, ember?
Téged nézlek, asszony.
Szeretlek.
Én is szeretlek.
Ahogy telnek az évek, megértjük,
hogy csupán a tapasztalataink halmaza vagyunk.
SÜRGŐSSÉGI OSZTÁLY
- Üdv, Amanda. - Üdv!
Mr. Cooper!
Kiújult?
Igen.
Megvizsgáljuk a lehetőségeket, de erre a rákra az Infirmam a legjobb.
Már így is eladósodtunk.
A fájdalom összehozott minket.
Ahogy ő felnőtt,
én újra megtaláltam magam.
Meglepetés!
Tessék. Ez a tiéd.
Nem sok, de csak ezt találtam itt a boltban.
- Palomának hívják. - Anya, ez tökéletes. Köszönöm.
De néha elbizonytalanodom.
Ezek az én emlékeim?
Vagy az övéi?
Csípőből! Megint!
Ez szép volt.
- Ne legyen gyenge a csuklód! - Nem az.
Nincsenek szabályok, az emberek…
Nem sportszerűek.
És olyankor hogyan nyersz?
- Keményebben harcolok. - Igen.
Hadd eddzem, Coop! Tehetséges lány.
Ő az én édes kislányom.
Kész.
Köszönöm, drágám.
Szülők és a gyerekeik.
Hol érünk mi véget, és hol kezdődnek ők?
Mr. Cooper. Ray!
- Doki! - Jó hírem van.
Az Infirmam egy nagyon hatékony generikus változata,
a Spero hamarosan megkapja a hatósági engedélyt.
Ez remek hír, Ray!
Ezt te intézted el?
- Ugye? - Micsoda?
Ezt kívántad a szülinapodra?
Szeretlek. Mondjuk el anyának!
Az új gyógyszerre várunk. Nem tudja, mikortól adják?
Én… Beszéljen dr. Wuval!
Mi történik, apa?
Dr. Wu?
Üdv, Ray!
Mi történt? Azt ígérte, Amanda hamarosan Sperót kap.
Sajnálom! Beszélnem kell Amandával.
A generikus gyógyszert a gyártó
kivonta a forgalomból.
Ezt hogy érti?
Az Infirmam gyártója, a BioPrime,
fizetett, hogy elhalasszák a Spero piacra dobását.
- Elhalasszák? - Meddig?
Örökre.
Ray!
Azt mondta, hogy a feleségem felépül.
Három másik beteggel kell még közölnöm ezt a hírt,
közülük kettő gyerek.
Nagyon sajnálom.
Sajnálom!
Jó estét. A BioPrime vezérigazgatójával, Simon Keeley-vel beszélgetünk,
valamint Diana Morgan képviselő asszonnyal.
Morgan képviselő asszony, miért van itt ma?
Mindig is kiálltam a gyógyszeripari lobbik és a BioPrime-féle óriás vállalatok ellen.
Tisztelettel megjegyezném,
hogy a BioPrime teljesen egyedi gyógyszeripari cég.
A mi tudósaink hozták létre
a leghatékonyabb kezeléseket a rák elleni harcban.
Az Infirmam megnöveli a várható élettartalmat
a kezelt betegek 86%-ánál.
Mr. Keeley, nem a hatékonyságról van szó.
A baj a cég üzleti gyakorlataival van.
Hiszek abban, hogy mindnyájunknak alanyi jogon jár az orvosság.
Ön szerint az egészségügyi ellátás emberi jog.
A mi gyógyszereink kutatáson és a tudományon alapulnak.
A befektetés nemcsak kockázatos,
de rendkívül drága is.
Rendben. Több hallgatónk is várakozik a vonalban.
Magyarázza ez el nekem, mert nem értem.
Hogy kerülhet ennyibe egy tabletta?
Igen, ez egy nehéz kérdés.
Ne hagyja, hogy a washingtoni politikusok megzavarják a begyakorolt érveikkel.
Mr. Keeley, a cége belső dokumentációja alapján
az egész kezelés ára mindössze négy dollár.
Így van. A kezelés négy dollárba kerül.
De valahogy megfeledkezik a több milliárd dollárról…
- Neve? - Ray Cooper.
…engedmények, kedvezmények, biztosítások, nagykerek.
Azért vagyok itt, mert a BioPrime
elkötelezetten meg szeretné gyógyítani a világot.
És ha megnézik a számokat, pontosan ezt tesszük.
- Ez nem igaz. - Jól van.
A nézőnk Pittsburghből telefonál.
Ray, mit szeretne mondani?
A feleségem a kórházban haldoklik, mert elkaszálták a Sperót.
Fizetnek, hogy a vetélytársak vonják vissza a generikus gyógyszereket?
Ez erkölcstelen, Mr. Keeley.
Nos, Ray…
Elnézést… Egyenesen Rayhez szeretnék beszélni.
Nézze!
Először is borzasztóan sajnálom,
hogy beteg a felesége.
Ha hiszi, ha nem,
a BioPrime célja, hogy emberéleteket mentsen.
Ez komoly? Önöket csak a haszon érdekli.
Hitelt vettünk fel a házunkra, és két műszakban dolgozom.
Mindent elvett tőlem!
Ray,
a szomorú valóság az,
hogy a rák sajnos még gyakran halálos kimenetelű.
Mit adhatnánk rövid távon?
Mennyit fizetnénk,
hogy még egy kis időt tölthessünk a szeretteinkkel?
Egy évet, egy hónapot, egy napot?
Ezt nem lehet beárazni.
Ha a feleségem meghal,
magának annyi.
Levadászom, és puszta kézzel megölöm.
Apa?
Mit nézel, ember?
Téged nézlek, asszony.
Istenem!
Ne!
Basszus, ne!
Bassza meg!
Szia!
HAT HÓNAPPAL KÉSŐBB
A rohadt életbe!
Mi az, kórházi számla?
Tedd a kupac aljára!
Nem ignorálhatjuk.
De. Az univerzális egészségbiztosításra szavaztunk.
Mondd, hogy ez egy politikai állásfoglalás.
Nem fogjuk harmadik napja is azt enni.
Te is imádod.
Felejtsd el! Rendelünk valamit, amiben van zöldség.
A sült krumpli nem számít.
Nem. Elég!
Ne csiklandozz!
Hagyd abba!
- Halló? - Ray Cooper?
Martin Bennett vagyok, a Vice újságírója.
A BioPrime-ról írok cikket, láttam a beszélgetését Simon Keeley-vel.
Mit akar?
Segíthetek igazságot tenni a nejéért.
Nem tud segíteni, ezzel már próbálkoztam.
Bizonyítékom van, hogy bűntényt követtek el.
Magas beosztású emberek kerülhetnek börtönbe.
- Keeley? - Ki az?
Különösen Keeley. Találkozzunk személyesen!
- Beszélhetünk most, figyelek. - Ez nem telefontéma.
Legyen a Gateway állomáson 20 perc múlva! Nem bánja meg.
Ki volt az?
Mindjárt jövök.
Mit kérsz? Kínait vagy Subwayt?
Elkísérlek, és együtt elhozzuk.
Te maradj itt, és fejezd be a házidat!
Ez nem igazságos.
Az élet nem igazságos.
Kínai jó lesz?
Zárd be az ajtót utánam!
Szeretlek.
Én is.
Elnézést!
Én itt vagyok. Hol van?
- Szálljon fel a vonatra! - Ide beszéltük meg.
Bízzon bennem! Szálljon fel!
- A vonaton van? - Igen, mi legyen?
Ne tegye le, maradjon vonalban!
Várjon!
Itt szálljon le!
Most hová menjek?
Látja a csíkos kabátos nőt és a sálas pasit?
- Látja, merre mennek. - Az utcára.
Egy farmerdzsekis férfi megy fel a lépcsőn.
Kövesse! Ne feltűnően, de ne is veszítse el!
Ne tegye le!
Menjen a déli peronra, és szálljon fel a piros vonalra Allegheny felé. Jó?
Ne tegye le!
- Bennett? - Igen, Martin.
Bocs a sok átszállásért, óvatos vagyok.
Őszintén szólva félek attól, hogy hová vezet ez az ügy.
Ezt hogy érti?
Egy informátorom szerint a BioPrime kenőpénzeket fizetett offshore számlákra.
Megvesztegetés, eltussolás, satöbbi. Az ügy Simon Keeley-hez vezet.
Állami és szövetségi szinten is vannak érintettek,
de az informátorom hirtelen felszívódott.
Nincs bizonyítéka?
Tudom, hogy Keeley intézte el a Spero visszavonását,
de így nem tudom rábizonyítani.
Ez időpocsékolás.
Eleget tudok egy jogi eljáráshoz,
de a BioPrime megbuktatásához több kell.
Ezért van szükségem az ön történetére.
- Én… - Gondoljon bele!
„Egy gyógyszeripari cég teszi tönkre a helyi családot.”
Segítenie kell, Ray!
Ilyen történetek kellenek a hírekbe.
Leleplezhetjük őket.
Elintézhetjük a BioPrime-ot. Simon Keeley bűnhődni fog.
Apa!
Futás!
Rachel, kicsim, jól vagy? Nézz rám!
24 HÓNAPPAL KÉSŐBB
Olyan vagy, mint apád. Ez nem az erőről szól.
Jól van, állj fel!
Kezeket fel! Mozgás!
Újra! Ez az, te irányítasz. Gyerünk!
Gyerünk, bárkit legyőzöl.
Gyönyörű. Ez az!
Ez az! Nyomd le! Most válts!
Jól van.
Szorítsd le! Most végezz vele!
Jól célozz!
Ennyi. Most hátra!
Jól van, most fojtófogás!
Gyönyörű!
Tartsad!
Feladta, Rachel.
Rachel, feladta!
Rachel, feladta! Rachel!
Rachel!
Örömmel jelentek be egy kétpárti törvényt,
ami igazi előrelépés a rák elleni küzdelemben.
A CDC-vel és az NIH-vel együttműködésben
stratégiai partnerséget írunk alá a BioPrime gyógyszeripari céggel.
A Bioprime vezérigazgatójának, Simon Keeley-nek
és az elnökének, Vinod Shah-nak hála
ez a törvény szabályozza a kezelések költségeit.
A BioPrime forradalmi kezelései,
melyek korábban több ezer dollárba kerültek,
széleskörűen elérhetőek lesznek, megfizethető áron.
Megígértem az amerikaiaknak, hogy felelősségre vonom a BioPrime-ot,
és betartottam az ígéretemet.
Kivágjuk, ami rohad.
Már megint?
Nem én néztem, hanem te.
Tegnap este arról az erdei kirándulásról álmodtam anyával.
Egyre kevésbé emlékszem rá.
Mindennap elveszítek belőle egy darabkát…
Hiányzik ő is, és a családunk is.
Nekem is.
Nekem is hiányzik.
Mit fogsz csinálni?
Meg kell értenem, mi történt.
- Tudnom kell. - Csak…
Hagyjad, oké?
Nyomoztak, és nem találtak semmit. Azt sem, aki meg akart ölni téged.
- Csak egy összeesküvés-elmélet volt. - Nem hinném.
Te sem hiszed el.
Meg kell próbálnom.
UNICEF JÓTÉKONYSÁGI AUKCIÓ
Ne vigye messzire, ki tudja, meddig maradok.
Mr. Keeley!
Köszönöm. Egész este hozhatja ezeket, oké?
PINCÉRNŐK
Jó estét! Örömmel nyitom meg az első éves aukciónkat,
és mutatom be a BioPrime vezérigazgatóját, Mr. Simon Keeley-t.
Üdv köztünk, Simon!
Köszönöm.
Köszönöm. Üdv mindenkinek!
Ahogy T. S. Eliot mondta,
„Nem hagyhatjuk abba a kutatást.”
„…és az emberi természetét.”
Összefogtunk a Goa Capital Partnersszel,
hogy tízmillió dollárt gyűjtsünk össze…
Így igaz. Tudom, hogy képesek rá!
Elnézést.
Gyógyszerért és segítségért…
NEM MŰKÖDIK
…az afrikai… Elnézést, indiai gyerekeknek.
Akárhogy is, mindkettő segítségre szorul.
Köszönöm, hogy eljöttek.
Hölgyeim és uraim, Mr. Simon Keeley.
- Itt van! - Rendben.
Simon! India, Afrika? Afrika, India?
Tudod, mit? Unom, hogy én dolgozom helyetted.
Én dolgozom. Mindenki miattam van itt.
Vannak itt fontos emberek. Velük beszélgess a koktélozás helyett!
Persze. Jót beszéltünk.
Mi a fasz?
Ki tenne…
- Uram? - Ez egy vicc? Adj egy zsebkendőt!
Egyáltalán minek mentem bele ebbe a hülyeségbe?
- Uraim, kezdjük az árverést! - A golyóimig eláztam.
- Nem működik. - Nem mondod!
Ezt meg miből gondolod?
A lépcső alján van egy másik mosdó.
Akkor menjünk oda, oké?
Maradj itt, és őrködj!
- Mi a fasz? - Figyelmeztettelek.
Ha baja esik, levadászlak.
Sok minden miatt szenvedett, de te ölted meg.
A rák végzett vele, nem én, te pszichopata!
Te öletted meg Martin Bennettet.
- Mi? - A kenőpénzeid után nyomozott.
Miről beszélsz? Nem ismerek semmilyen Martin Bennettet.
- Te vagy a BioPrime vezérigazgatója. - Oké.
Néha engedélyezek kenőpénzeket, de nem ismerem a részleteket.
Jól van, elég!
Bassza meg!
Jól van.
Biztos Vinod Shah volt. Oké?
Neki mindent engedélyeznie kell. Ő hívott a céghez, ok?
Fogalmad sincs, mibe keveredtél.
Kapd el!
Tessék! Intézd el! Gyerünk!
Basszus!
Ne!
Gyere, te szarházi!
Elkelt 50 000 dollárért!
Rae?
Rachel!
Apa, megsérültél!
Jól vagyok. Pakolj össze pár holmit!
- Mikor jövünk vissza? - Soha.
Az vér?
Nem volt más választásom. Fegyvere volt.
Mondtam, hogy ne csináld!
Ezért üldözni fognak minket, ugye?
Nem tudom.
De mennünk kell. Kérlek, pakolj össze!
Menj pakolni!
Mr. Asbury, Sarah Meeker különleges ügynök vagyok.
Már elmondtam, amit tudok.
A társát fejbe lőtték ma.
Hallott lövéseket?
Nem.
Hallott bármit, mielőtt eszméletét vesztette?
Egy nőt említettek.
Talán, hogy…
„Sok minden miatt szenvedett.”
- Vagy „minden miatt szenvedett”. - Mi az, hogy „minden”?
- Nem tudom. - Rendben.
- Emlékszik bármi másra? - Nem.
Köszönjük.
Gyere!
Várjanak!
Az elkövető azt mondta, korábban figyelmeztette Keeley-t.
Azt mondta, ha bármi történik a nővel, kinyírja.
Rendben. Köszönjük.
Nézzük át, kik fenyegették meg Keeley-t.
Meglesz.
Hosszú lesz az út Torontóba a hátsó utakon.
Főleg, ha nem beszélgetünk.
Nem ülsz előre?
Beszélj Palomával!
Végignéztük a fenyegetéseket, találtunk egy érdekeset.
Amanda Coopernek hívják. Pár éve halt meg a Carnegie Medicalban.
A férje Oldsmobile-ját látták az aukción. És itt van még ez is.
Ezt nem lehet beárazni.
Ha a feleségem meghal, magának annyi.
Levadászom, és puszta kézzel megölöm.
Rövid szünetet…
- „Sok minden miatt szenvedett.” - Igen.
Adjunk ki körözést Cooper kocsijára!
Tessék.
Beazonosították a sofőrt.
Hogy intézzük ezt?
A KELETI PART NEMZETI PARKJAI
Jó estét.
Mindjárt jövök.
Itt Meeker.
Ön foglalkozik az adománygyűjtő est eseményeivel.
Minden információval hívja a központi vonalat.
- Egy ügynök visszahívja majd. - Azt már hívtam.
- Mondtam, hogy csak önnel beszélek. - Ki maga?
Simon Keeley halála baleset volt.
Önvédelem volt.
Honnan tudja? Ki ez?
Elmondom, mi történt.
Ha bűncselekményt keres,
nézzen utána Keeley-nek!
Hány rákos beteg halt meg miatta? Több ezren?
Hol vagy, Rachel?
- Viszlát! - Várj, segíthetek!
Apám nem tudja, hogy felhívtam.
Ő jó ember, csak segítségre szorul.
És te nem?
Jól vagyok.
De tudom, hogy azt hiszik, bűnös.
Ezt már eldöntötték.
De tévednek. Apám egy jó, becsületes ember.
És szükségem van rá.
Csak ő van nekem.
- Van pénzed? - Miért?
Ha tudsz, menj el egy benzinkúthoz, vagy egy Walmartba.
Árulnak eldobható telefonokat.
Vegyél egyet, és hívj vissza!
A számom 412-046-4378.
Nem tudják lenyomozni, teljesen biztonságos.
Mondd vissza a számot. 412-046-4…
Bassza meg!
Az honnan van?
Loptad?
Csak nézegetem.
Nem gáz.
Dögunalom ez a motel.
20 dollárt erre? Ez komoly?
Nem végeztünk.
Tudom, hogy szerinted mindig helyesen kell cselekedni,
de miattad vagyunk itt.
Rachel, nézz rám! Mennünk kell.
Gyerünk!
FBI! Engedélyünk van belépni.
FBI!
Meeker!
Hűha! Megvan a gyanúsítottunk.
Torres hív.
Van valami?
Micsoda?
Ez hol történt?
Igen, oké. Köszönöm.
Jó, hogy kiadtunk körözést Ray Cooper kocsijára.
Innen 110 kilométerre látták menekülni egy kettős gyilkosság tetthelyéről.
Rae, szerintem nem jutok el Torontóba.
Bérgyilkosokat küldtek utánunk.
Nem volt választásom.
Utálom ezt.
ELADÓ
Egyébként működik.
Príma egy paripa.
Fizethetek készpénzzel?
ÉS KÖSZÖNJÜK
Félre kell húzódnunk, míg kitalálom, mi legyen.
Körülnézek.
Velem jössz?
Rendben.
Rögtön jövök.
ELŐZMÉNYEK VINOD SHAH
VINOD SHAH-T KIHALLGATTA A RENDŐRSÉG
VINOD SHAH: AZ INDIAI GORDON GEKKO VAGY AL CAPONE
A motel után bárhol meg fognak találni.
Minden rendben lesz, Rae. Vigyázok rád.
Bántani fognak.
Ezért kell megállítanom. Véget kell vetni ennek.
Shah-nak bűnhődnie kell.
ÚT LEZÁRVA
HÍD MAXIMUM TERHELHETŐSÉG: 30 TONNA
Azt használni fogod?
Nem, de fel kell készülnöm.
Tudod használni? Ez nem vadászpuska.
Tudod, hogy igen.
Mi a terved?
Inkább legyen nálam, és ne legyen rá szükségem.
Ez megvéd minket.
Akkor jól értem, hogy elfelejthetek mindent, amire kiskoromban tanítottál?
A lényeg, hogy egyetértünk.
Basszus!
BIZONYÍTÉK
Itt Meeker.
- Üldözőbe vettek minket. - Rachel?
Nem tudom, ki az, nem tudom, mire készül.
Apádat keresik?
Próbálom leállítani, de nem megy.
Csak anyámra hallgatott.
Mesélsz anyukádról?
Ő…
Táncos volt.
Ínhüvelygyulladása és stressztörései voltak.
Apám olyanokkal birkózott, akik bírták a kiképzést.
De látszott rajtuk, hogy fáj nekik. Érti?
De amikor anyám táncolt,
ő mosolygott.
Mindig mosolygott.
Kemény volt. Mint te.
Nem ismer engem.
Vitaszakkör,
torna, junior cselgáncsolimpikon,
és négyes átlag.
Utánanézett, ki vagyok?
FBI-ügynök vagyok.
Lenne egy kérdésem.
Ki az a Paloma?
Honnan tud Palomáról?
Itt van egy kép, amin az áll, hogy Rachel és Paloma.
Akartam egy kisállatot.
De nem lehetett anyám kezelései miatt.
Ezért vett nekem egy plüssnyulat.
Palomát.
Ő…
Mindig vigyázott rám.
Hiába nem volt ereje.
Büszke lenne rád.
Ahogy apád is.
Nem tudom, mire készül.
Ide hallgass!
Te irányítasz.
Nem. Tényleg nem.
- Te irányítasz. - Ne mondogassa ezt!
Te irányítasz. Rachel Cooper vagy.
Mondd ki a neved!
- Rachel Cooper. - Újra!
Rachel Cooper.
Ez az!
Indítsd a motort!
Mit csinálsz?
Veled megyek.
Dehogyis!
- Nem hagylak el. - Erről nem nyitok vitát.
Nélkülem nem megy.
Nem sodorlak veszélybe.
Téma lezárva! Szállj ki!
És a motel?
Arra nem számítottam. Adj gázt!
Ígérd meg, hogy visszajössz! Ígérd meg!
Visszajövök.
Becsszó?
Mondtam, hogy megígérem.
Szállj ki a kocsiból! Rae!
Mindig azt mondod, harcoljak keményebben.
Most mi van?
Ki kell szállnod!
Szállj ki!
Együtt egy család maradunk.
Ha nem tudod megígérni, hogy együtt maradunk, akkor veled megyek.
Most nem.
Kösd be magad!
TÖLTÉNYHÜVELY
Szép ház!
Hogy fogsz bejutni?
Sehogy.
Apa!
Mit művel?
Nézd!
Jól van. Vigyázz a húgodra! A reptéren találkozunk.
Kapaszkodj!
Itt Victor One. Defektet kaptunk.
Maradj itt!
Ez meg mi?
Valami nem stimmel. Tűnjünk innen!
Előre! Gyerünk, mozgás!
Törjön át rajta! Gyerünk!
Gyerünk!
Bassza meg!
Vigyen innen!
- Intézze el! - Menjen!
Más is van itt, Rachel. Maradj a kocsiban!
Miért ölték meg Martin Bennettet?
Nem tud elbújni. Bárkit megtalálunk.
Kinek fizették a kenőpénzeket, amiről Martin írt?
Hamarosan befolyásos emberek fognak keresni egy árva kislányt.
Apa!
- Kik érintettek még? - Úgysem képes rá.
Basszus!
Nyomás!
Apa?
Miért nem hallgatsz rám?
Miért nem maradtál a kocsiban? Miért követtél a metróban?
Ő volt ott a metrón.
Mennünk kell!
Menjünk!
Nézd!
- Várj! - Mit csinálsz?
Ülj le!
Ha baj van, mondj el nekik mindent!
Már nincs velem dolgod.
Shah halott.
Engem nem Shah bérelt fel.
Azokat kell kiiktatnom, akik veszélyeztetik a munkaadómat.
Kire vadászol még?
Csak arra, aki mellettem ül.
Kérsz valamit, drágám?
Nem.
Megértem, hogy harcolsz.
Komolyan.
Egy faluban nőttem fel, földművelő családban.
Segítettem apámnak a földeken.
Egy nap eljöttek a lázadók.
Lemészárolták a falumat. Mindenkit, egész családokat, barátokat.
Elbújtam a magas fűben.
Ne felejtsd, akkor még gyerek voltam.
Hihetetlen fájdalmat éreztem.
Évekig dühöngtem. Egyesével levadásztam őket.
- Akkor érted. - Igen.
A folyamat során megtanultam,
hogy mindig lesz egy ellentétes erő.
Ezen nem változtat semmilyen bosszú.
Ebben az esetben
te vagy a falum
és én vagyok az ellentétes erő.
Három lehetőség van.
Az első, hogy elmondom a zsaruknak, kik vagyunk,
és mindketten pórul járunk.
A második,
hogy kisétálok innen,
és életem végéig bujkálok a világ szegleteiben.
Mindketten hoppon maradnánk.
A harmadik, hogy elmondod, ki a megrendelőd.
Le fogom vadászni.
Akkor majd újra megpróbálhatsz kiiktatni.
Így legalább az egyikünk megkapja, amit akar.
Nem.
Megöltél pár embert,
de a haláluk még hatással van rád.
Az én világomban te még amatőr vagy.
Én nem akartam gyilkolni.
Az a te szakmád.
Te sem vagy ártatlan.
Tudtad, hogy veszélyes befolyásos emberekre támadni.
Te ugrottál.
Én csak a közeledő aszfalt vagyok.
Diana Morgan.
Őt keresed.
A szenátor.
Találkozunk Pittsburghben!
Rachel!
Nemsokára találkozunk.
Rothman, neked vannak gyerekeid.
Téged nem zavar, hogy Rachel Coopert belerángatják ebbe?
Minden ügy után aggódom a gyerekeim miatt.
Folyton rá gondolok.
Egy gyerek hogyan dolgozza fel mindazt, amin keresztülment?
Úgy érzem…
Úgy érzem, meg kell védenem őt.
Csak tedd a dolgod!
- Megtalálták Cooper kocsiját. - Hol?
Az erdőben, 30 km-re Shah házától.
A helyi rendőrségnek bejelentettek
egy lopott vontatókocsit a közelben.
Nézzük a 8-as út kameráit!
- Intézem. - Köszönöm.
Jól van, a Fort Pitt-alagút 12 percre van.
Tárgyaló.
Megvan a lopott vontató! A város felé tart.
A gyanúsított egy piros vontatóban ül. 10-80.
A rendszám Romeo, Tangó, egy, hét, Uniform, Alpha, Sierra.
Talán látjuk. Nyugat felé tart a Libertyn a 16. utca magasságában.
A helikopter kiszúrt minket.
Látjuk a gyanúsítottat. Jobbra fordult a Kilencedik utcán.
Északra tart. Egyre gyorsul, menekülni próbál.
Kapaszkodj!
Basszus!
Rendőrség! Állítsa le a járművet!
- Hol a helikopter? - Jobbra van.
El az útból!
Baszki!
Az istenit! Kapaszkodj!
Minden egység figyelmébe: a gyanúsított veszélyes.
Ismétlem, veszélyes.
Vége lett a meccsnek. A francba!
Látjuk a gyanúsítottat. Mozgásban van.
A gyanúsított gyalog menekül. Ismétlem!
A gyanúsított a PNC Parkban van.
- Félre! FBI! - Mozgás, el az útból!
Ha itt van, kifüstöljük. Felmegyek.
Rendőrség, maradjatok itt, a többiek kövessetek!
Látom a gyanúsítottat.
A gyanúsított a felső szinten van.
Menjenek azonnal a tetőre!
Mozgás!
- Látjuk. - Vettem!
Várj!
Jól van.
Nem helyes, ami veled történt. Ezt megértem.
Senki nem fog bántani.
Én vagyok az. Segíteni akarok.
Rendben?
Nem ismerlek.
De igen. Mi…
Beszéltünk már.
Nézd, Paloma!
Elmondtad, hogy a plüssnyuszid neve Paloma.
Emlékszel?
Nem ezt akartam.
Apád jó ember volt.
De te nem vagy ő.
Állj!
Mondd ki a neved!
Te irányítasz.
Basszus!
Te csak egy kis rémült…
Rachel!
Nemsokára találkozunk.
Mondd ki a neved!
Rachel!
Minden rendben lesz.
Nem lett volna szabad meghalnia.
Kérlek, mondd ki a neved!
Csak mondd ki a neved!
Rachel Cooper.
Igen.
Beazonosítottuk a gyanúsítottat. A neve Rachel Cooper.
Ne! Rachel!
Rachel Coopernek hívják,
18 éves.
Van családja?
Mindkét szülője meghalt.
Ne!
Rachel, hagyd abba!
Hát itt vagy.
Félek!
Úgy érzem, mintha megőrült volna a világ.
Vagy én őrültem meg.
Fáradt vagyok.
Senki sem akarja megállítani őket.
Csak én.
Foglak még látni titeket anyával?
Most is veled vagyunk.
A harc itt kezdődik.
Az üzleti és vállalati érdekek
megmérgezték a politikát.
Úgy érzem, az országunk hamarosan összeroskad.
Az országunk belülről rohadt.
Kell valaki, aki kivágja…
- Ami rohad! - Kivágjuk, ami rohad!
Ma bejelentem, hogy indulok
a következő szenátusi választáson, hogy képviseljem Pennsylvaniát.
Így van.
A politizáló nagyvállalatoknak pedig azt üzenem,
hogy ez a mi államunk,
és nem eladó!
Gratulálunk!
A versenyre való belépés csak a kezdet.
Most koncentráljunk a győzelem utáni időszakra!
Jól van, James.
Ez honnan van?
Anyáé.
Igazából az enyém.
Az egyik első randinkra egy Steelers-meccsre vittem,
és odaadtam neki a dzsekimet, hogy ne fázzon.
Nem kaptam vissza.
Most én nyúlom le tőle.
SZERETEM, KÉPVISELŐ ASSZONY!
Gyerünk, drágám!
Kelj fel!
Kelj fel, édes kislányom!
Hívom az FBI-t.
Amikor megérkeznek,
mindent elmond nekik a BioPrime-ról.
Csak hajrá! Sőt, kihívom őket én.
Tudtommal az FBI téged keres,
Rachel.
Ismer engem?
Csak rólad beszélnek.
Láttam, mit tettél.
Idehívod az FBI-t.
Szerinted kit tartóztatnak le?
Az őrült lányt, aki megölt öt embert? Vagy engem?
Nem akartunk senkit sem bántani.
Megértem, és segíthetek neked.
Én vagyok az egyetlen.
- Véget vethetek a rémálomnak. - Kuss!
- Ön áll a BioPrime mögött. - Térdre kényszerítettem őket.
Elértem, hogy csökkentsék az áraikat. Ez az elérhető kezelés.
Kivágta, ami rohad.
Érted harcolok, drágám.
Amikor láttam a tévében, miközben anyám kórházban volt,
azt hittem, meg tudja menteni.
Hittem önben.
- Még mindig hihetsz bennem. - Hogyan?
Vannak kapcsolataim,
ejthetik a vádakat ellened.
Még lehetne életed.
Nem lett volna szabad átélned mindezt, Rachel.
Óriási trauma ért téged.
A szüleid nem akarnák, hogy segítsek, drágám?
Ne hívjon így! Maga hazudik.
Már akkor is a BioPrime-mal volt.
Segített nekik visszavonni
egy olcsó gyógyszert, ami megmentette volna anyámat.
Harcoltam ellenük!
Elfogadta tőlük a kenőpénzt, és exkluzív szerződéseket adott nekik.
Ön tette el láb alól Martin Bennettet.
Megölte az apámat.
Most mondjon igazat!
Mondja el az igazat!
Igen.
Megvesztegettek.
Eltettem láb alól Martint.
Nem értesz semmit, még túl fiatal vagy.
A legjobb anyagi hátterű jelölt nyer.
Ez így működik.
Megérte?
Őr!
HANGÜZENET
Megölte Keeley-t és elmenekült.
De mégis visszajött valamiért,
pedig tudta, hogy veszélyes.
Bosszút állt. Minek jött vissza?
- Ez most jött. - Köszönöm, uram.
- Azt a rohadt! - Mi az?
Rachel Coopert tegnap Diana Morgan kampánygyűlésén látták.
Mit keresett ott?
A tegnapi merénylet után elmenekült…
Köszönöm.
…továbbra is szökésben van.
A rendőrség a lakosság segítségét kéri.
Először Keeley, aztán Shah, most egy képviselő?
Ez olyan fura.
Rachel egyértelműen tud valamit.
Nézzük át Diana Morgan kampánytámogatásait.
Ezt nézzétek! Rachel Cooper küldött valamit.
Megvesztegettek.
Eltettem láb alól Martint.
A legjobb anyagi hátterű jelölt nyer.
Ez így működik.
…friss hírek a Diana Morgant ért támadást illetően.
Úgy tudjuk, az FBI letartóztatta a képviselő asszonyt
a BioPrime vezetői, Simon Keeley és Vinod Shah halálával kapcsolatosan,
valamint Martin Bennett és Ray Cooper két évvel ezelőtti megölése miatt.
Sem a BioPrime, sem az FBI nem kommentálta a nyomozást.
…a képviselőnek köze lenne Martin Bennett újságíró
és Rachel Cooper apjának a halálához.
A múlt olyan, mint egy álom.
Képek és érzések,
amik megmutatják, hogy jutottunk el idáig.
Még ha a részletek ki is fakulnak idővel.
Szülők és a gyerekeik.
Hol érünk mi véget…
…és hol kezdődnek ők?
A feliratot fordította: Miklósi Zsuzsa